*Projekt*

**JÄRELEVALVESPETSIALISTI AMETIJUHEND**

1.ÜLDSÄTTED

1.1. Järelevalvespetsialist võetakse teenistusse Raasiku valla ametiasutuse koosseisus ettenähtud vabale ametikohale määramata ajaks.

1.2. Järelevalvespetsialisti nimetab ametisse ja vabastab ametist vallavanem.

1.3. Oma töös allub järelevalvespetsialist haldus- ja arendusosakonna juhatajale.

1.4. Järelevalvespetsialist asendab vajadusel vallasekretäri.

1.5. Järelevalvespetsialisti vaba ametikoha täitmiseks kuulutatakse välja avalik konkurss.

1.6. Järelevalvespetsialist on aruandekohustuslik vallavalitsuse, vallavanema ning haldus- ja arendusosakonna juhataja ees.

2.AMETIÜLESANDED

2.1. Järelevalvespetsialist täidab temale käesoleva ametijuhendiga kinnitatud ülesandeid ja EV seadusandlusest tulenevaid kohustusi.

2.2. Käesoleva ametijuhendiga järelevalvespetsialistile määratud ametiülesanded ehitusvaldkonnas koostöös arhitektiga on:

2.2.1 riikliku järelevalve teostamine Raasiku valla haldusterritooriumil, ettekirjutuste ja hoiatuste tegemine avastatud puuduste kõrvaldamiseks;

2.2.2 ehitusprojektide vastavuse kontrollimine kehtestatud seadustele, normidele, detailplaneeringutele ja projekteerimistingimustele;

2.2.3 kasutuslubade ja -teatiste menetlemine (v.a teed, trassid jm tehniline taristu);

2.3. Käesoleva ametijuhendiga järelevalvespetsialistile määratud ametiülesanded keskkonnavaldkonnas koostöös keskkonnaspetsialistiga on:

2.3.1 järelevalve teostamine valla eeskirjade (avaliku korra eeskiri, heakorraeeskiri, lemmikloomade eeskiri, jäätmehoolduseeskiri jms) täitmise üle;

2.3.2 jäätmete nõuetekohase käitlemise järelevalve;

2.3.3 lokaalsete kanalisatsioonisüsteemide nõuetekohasuse kontroll, reovee purgimise alane järelevalve.

2.4. õigusrikkuja teavitamine tema tegevuse või tegevusetuse õigusvastasusest ning vajadusel õigusrikkumise materjalide koostamine;

2.5. õigusrikkumise avastamisel menetluse läbiviimine või teabe ja/või vastavate materjalide edastamine esimesel võimalusel menetlemise pädevust omavale asutusele või isikule, samuti osalemine vajadusel volituse alusel kohtumenetluses;

2.6. ettekirjutuste tegemine ja korralduste andmine õigusrikkumise peatamiseks ning abinõude rakendamine ettekirjutuse või korralduse täitmise tagamiseks;

2.7. trahvisummade ja sunnirahade laekumise jälgimine, vajadusel täitemenetluse algatamine;

2.8. selgitustaotlustele, märgukirjadele ja teabenõuetele vastamine oma pädevuse piires;

2.9. kodanike vastuvõtt ja nende nõustamine;

2.10. vallavalitsuse ja volikogu eelnõude ning muude oma töövaldkonda puudutavate dokumentide väljatöötamine ja/või vormistamine;

2.11. ilma erikorralduseta ülesannete täitmine, mis on ette nähtud seadustes, määrustes või Raasiku valla õigusaktides ning kuuluvad oma olemuselt järelevalvespetsialisti töövaldkonda.

3.ÕIGUSED

3.1. Järelevalvespetsialistil on õigus saada informatsiooni ja dokumente vallavalitsuse teenistujatelt, valla ettevõtetelt ja munitsipaalasutustelt, kui neid on vaja temale pandud tööülesannete täitmiseks.

3.2. Kaasata vallavalitsuse teenistujaid ja töötajaid ülesannete lahendamisele, millega tegeleb vastavalt oma ametiülesannetele.

3.3. Teha ettepanekuid töö paremaks korraldamiseks.

3.4. Järelevalvespetsialist võib teise tööandja juures töötada vallavanema poolt lubatud koormusega ja ajal, kui niisugune töötamine ei kahjusta teenistuskoha mainet.

3.5. Kasutada valla transporti või isiklikku transporti vastavalt vallavalitsuse kehtestatud korrale.

3.6. Saada ametialast täiendkoolitust.

4.KOHUSTUSED

4.1. Järelevalvespetsialist peab oma ametiülesandeid täitma täpselt, õigeaegselt, kohusetundlikult ja omakasupüüdmatult.

4.2. Järelevalvespetsialist on kohustatud täitma töösisekorraeeskirju ja muid teenistusse puutuvaid õigusakte ja korraldusi, ning ootamata erikorraldust, ülesandeid, mis tulenevad tema teenistuskohast, välja arvatud avaliku teenistuse seaduse § 54 lg 1 ja 2.

4.3. Järelevalvespetsialist peab nii teenistussuhte ajal kui ka pärast teenistusest vabastamist hoidma talle teenistuse tõttu teatavaks saanud riigi- ja ärisaladust, teiste inimeste perekonna- ja eraellu puutuvaid andmeid ning muud konfidentsiaalsena saadud informatsiooni.

5.VASTUTUS

Järelevalvespetsialist vastutab:

5.1 teenistuskohustuste täitmisel vallavalitsuse sisekorraeeskirjade, vallavalitsuse asjaajamiskorra, avaliku teenistuse seaduse ning teiste Eesti Vabariigi ja Raasiku valla omavalitsusorganite õigusaktide täitmise eest;

5.2 tema käsutusse antud valla vara säilimise ja sihtotstarbelise, heaperemeheliku ning otstarbeka kasutamise eest;

5.3 valla eelarveliste vahendite sihipärase ja otstarbeka kasutamise eest;

5.4 valla elanike, ettevõtjate ja ühenduste teavitamise eest oma pädevusse kuuluvates küsimustes.

5.5. temale töö käigus teatavaks saanud delikaatsete ja muude eraeluliste isikuandmetega teabe jm konfidentsiaalse info hoidmise eest.

5.6. oma ametikohustuste täitmata jätmise eest, mis on ette nähtud õigusaktide ja käesoleva ametijuhendiga ning oma ametivõimu kuritarvitamise eest.

6. AMETIKOHAL ESITATAVAD NÕUDED

6.1 Erialane kõrgharidus.

6.2 Eesti keele oskus kõrgtasemel, ühe võõrkeele oskus kesktasemel ametialase sõnavara valdamisega.

6.3 Tööks vajalike riigi ja Raasiku valla õigusaktide tundmine.

6.4 Ametikohal vajalike arvutiprogrammide ja andmekogude käsitlemise oskus, arvutikasutamise oskus lõppkasutaja tasemel.

6.5 Suhtlemisoskus, sealhulgas oskus koostööks osakonna huvide elluviimisel.

6.6 Otsustusvõime, kohuse- ja vastutustunne. Algatusvõime ja loovus, võime osaleda uute lahenduste väljatöötamisel ja nende elluviimisel.

6.7 Tasakaalukus ja usaldusväärsus.

6.8 Haldusdokumentide vormistamise oskus.

Töökohustustega tutvunud:

Ees- ja perekonnanimi:

Kuupäev: \_\_\_\_\_\_\_\_\_\_\_\_\_\_\_\_\_ Allkiri: \_\_\_\_\_\_\_\_\_\_\_\_\_\_\_\_\_